Sólstöðudagskrá í Hallgrímskirkju til verndar íslenskri náttúru Sól í myrkri - hugvekja Náttúruvaktarinnar við vetrarsólstöður verður haldin í Hallgrímskirkju þ. 21. 12. kl. 20:00 . Þegar nóttin er lengst og dagurinn stystur - kveikjum við ljós í myrkri - minnumst íslenskrar náttúru og sækjum kraft fyrir komandi tíma . - Heiðursgestir kvöldsins eru Vigdís Finnbogadóttir og Ómar Ragnarsson . Tónlist flytja m.a . Ellen Kristjánsdóttir , Sigríður Eyþórsdóttir , Megas og Súkkat , Bryndís Halla Gylfadóttir , Áshildur Haraldsdóttir , Auður Hafsteinsdóttir , Laufey Sigurðardóttir , Elísabet Waage , Ólöf Sesselja Óskarsdóttir , Þórunn Lárusdóttir , Hulda Björk Garðarsdóttir og Jóhann Friðgeir Valdimarsson . Hugvekjur og ljóð flytja Viðar Hreinsson bókmenntafræðingur , Pétur Gunnarsson rithöfundur , séra Birgir Ásgeirsson , Þórunn Valdimarsdóttir sagnfræðingur og Guðrún Ásmundsdóttir leikkona-Náttúruvaktin hvetur alla náttúruunnendur til að koma og njóta hugvekjunnar í Hallgrímskirkju . Aðgangseyrir er enginn , en tekið verður við frjálsum framlögum við innganginn . - Ljósmynd : Einar Bergmundur .